“โกลเบล็ก” เปิดตัวทีม Wealth Management
เจาะลูกค้ากระเป๋าหนัก พร้อมรุกตัวแทนซื้อขายหน่วยลงทุนกองทุนรวมของบลจ.ชั้นนำกว่า11 แห่ง
29 ส.ค. 2562

เจาะลูกค้ากระเป๋าหนัก พร้อมรุกตัวแทนซื้อขายหน่วยลงทุนกองทุนรวมของบลจ.ชั้นนำกว่า11 แห่ง
นายธนพิศาล คูหาเปรมกิจ ประธานเจ้าหน้าที่บริหาร บริษัทหลักทรัพย์ (บล.) โกลเบล็ก หรือ GBS เปิดตัวทีมให้บริการด้านการเป็นตัวแทนซื้อขายกองทุนรวม (Wealth Management) นำทีมโดย นายเจษฎา ยงพิทยาพงศ์ ผู้ช่วยกรรมการผู้จัดการ สายงานตราสารหนี้ (ตลาดรอง) และรักษาการผู้บริหารฝ่าย Wealth Management และกลุ่มหัวหน้าทีมเจ้าหน้าที่การตลาด ที่จะเข้ามาดูแล Wealth Management ในการขยายฐานสร้างความสัมพันธ์กลุ่มนักลงทุนผู้มีเงินลงทุนสูง (ไฮเน็ต เวิร์ธ)
โดยล่าสุด บริษัทฯเป็นตัวแทนซื้อขายหน่วยลงทุนกองทุนรวมของบริษัทหลักทรัพย์จัดการกองทุน (บลจ.) ชั้นนำกว่า11 แห่ง ผ่านการให้บริการแบบบัญชี Omnibus Account และ การให้บริการแบบบัญชี Segregate Account โดยลูกค้าสามารถซื้อขายหน่วยลงทุนผ่านแอปพลิเคชัน “ Settrade Streaming for Fund ” บนระบบ iOS และ Android